DOHOME พุ่ง 11% รับโบรกฯอัพประมาณกำไร-เคาะเป้าใหม่ 14.20 บ.
DOHOME พุ่ง 11% รับโบรกฯอัพประมาณกำไร-เคาะเป้าใหม่ 14.20 บ.
5 ส.ค. 2563

ผู้สื่อข่าวรายงานว่า ราคาหุ้น บริษัท ดูโฮม จำกัด (มหาชน) หรือ DOHOME ณ เวลา 14.51 น. อยู่ที่ระดับ 13.90 บาท บวก 1.40 บาท หรือ 11.20% สูงสุดที่ระดับ 14.10 บาท ต่ำสุดที่ระดับ 12.50 บาท ด้วยมูลค่าการซื้อขาย 422.98 ล้านบาท
ด้าน บล.เคทีบี (ประเทศไทย) ระบุในบทวิเคราะห์ คงคำแนะนำ “ซื้อ” แต่ปรับราคาเป้าหมายขึ้นเป็น 14.20 บาท อิง PER 2564 ที่ 33 เท่า เทียบเท่า (+1.5SD above average PER since listed) จากเดิม 10.50 บาท อิง PER 2563 ที่ 29 เท่า (+1SD above average PER since listed)
ทั้งนี้ มองเป็นบวกจากการประชุมกับ DOHOME โดย SSSG ปรับตัวดีขึ้นมากกว่าคาด SSSG ฟื้นตัวขึ้นมาอยู่ที่ +10% จากปีก่อน ในเดือน พ.ค.และ มิ.ย. (ดีกว่าที่คาดไว้ว่าจะอ่อนลงประมาณ -4%) คาดว่ากำไรสุทธิไตรมาส 2/63 จะอยู่ที่ 164 ล้านบาท (-15% จากปีก่อน, -8% จากไตรมาสก่อน)
โดยการลดลงมาจาก COVID-19 ที่ทำให้ต้องปิดห้างในเดือน เม.ย ซึ่งถือว่าเป็นการลดลงที่ไม่มากเพราะ SSSG ที่ดีกว่าคาด จึงปรับประมาณการกำไรสุทธิปี 2563 ขึ้น +6% มาอยู่ที่ 701 ล้านบาท จากการปรับ SSSG เป็น -1% (จากเดิมที่ -4%) จากภาวะ COVID-19 ที่คลี่คลายลง ความต้องการซ่อมแซมบ้านที่มีสะสมมานาน
ทั้งนี้ DOHOME สามารถบริหาร housebrand โดยได้รับการตอบรับที่ดีซึ่งจะทำให้บริษัทสามารถมี gross profit margin ที่สูงในช่วงที่เหลือของปี รวมถึงในปีหน้าที่ 16.6% ได้